apostaktirio.gr - Τετράδιο Κωμωδίας: Το πρώτο βιβλίο του Λάμπρου Φισφή κυκλοφόρησε στα βιβλιοπωλεία από τις εκδόσεις Πρώτη Ύλη
Τρίτη, 09 Οκτωβρίου 2018 16:54
Τετράδιο Κωμωδίας: Το πρώτο βιβλίο του Λάμπρου Φισφή κυκλοφόρησε στα βιβλιοπωλεία από τις εκδόσεις Πρώτη Ύλη
...(πάρτε βαθιά ανάσα) όποιον έχει πάρει το μηδέν για καλύτερη γραμμή τηλεφώνου, πιστεύει ότι η Πτολεμαΐδα είναι η Μόρντορ της Ελλάδας, λατρεύει να μη σκέφτεται τίποτα, έχει προσπαθήσει να φτύσει σε μικροσκοπικό νιπτήρα οδοντιατρείου, έχει πάει σε κάποιο Chill Οut café-bar-bistro-grill-club, μισεί την ύπαρξη των εκτυπωτών, έχει πέσει θύμα άσπρης κάλτσας στο κρεβάτι, διατηρεί σπίτι του έξι μπαχαρικά χωρίς να τα χρησιμοποιεί, θέλει να ταξιδέψει πίσω στον χρόνο, δεν ξέρει πώς να μιλάει κατά τη διάρκεια του σεξ, έχει σηκωθεί στη μέση της νύχτας για να δει αν μπήκε κλέφτης, θεωρεί πως το γράμμα Χ καταστρέφει όμορφες λέξεις, μάχεται για το μπέικον σε μια σαλάτα, θολώνει με όλες τις επιλογές σαμπουάν στο σουπερμάρκετ, έχει φάει τσόκαρο στο κεφάλι, έχει ζήσει την εξέλιξη των πορνογραφικών ταινιών, έχει προσπαθήσει να ξεμπλέξει καλώδιο παλιού σταθερού, έχει πετάξει με κυβερνήτη τον Χάρο, πιστεύει ότι το μαγιό-σλιπάκι πρέπει να απαγορευτεί με νόμο, χάνει χρόνια από τη ζωή του όταν μια κατσαρίδα ανοίγει τα φτερά της, έχει κυνηγήσει λεωφορείο, έχει πάει να κάνει χειραψία και έμεινε με το χέρι στον αέρα, έχει ακούσει από τον πατέρα του τις λέξεις «ματζαφλάρι» και «καβλιτσέκι» και έχει ζήσει την εμπειρία της πυρωμένης τσουλήθρας.
Γεννήθηκε στις 2 Ιουνίου του 1983. Άρα, για κακή του τύχη, είναι Δίδυμος. Είναι απόφοιτος του ΤΕΙ Εμπορίας και Διαφήμισης, παρότι δεν πήγε ποτέ να παραλάβει το πτυχίο του. Το 2006, ζώντας στο Άμστερνταμ, άρχισε να ασχολείται με το stand-up comedy. Ταυτόχρονα, για να εξασφαλίζει τα προς το ζην, έκανε διάφορες δουλειές, όπως ξεναγός με βάρκα, μεταφραστής ιστοσελίδας γνωριμιών για gay, βοηθός μάγειρα, ταξιθέτης σε σινεμά κ.ά. Το 2008, η προσπάθειά του να γίνει κωμικός αναγνωρίστηκε και έλαβε την πρώτη του αμοιβή, που ήταν μία μπίρα. Από εκείνη τη στιγμή, άρχισε να ασχολείται αποκλειστικά με την κωμωδία. Είναι ο δημιουργός και παρουσιαστής του comedy show «Κάψε το σενάριο» (Mega), ο σεναριογράφος της κωμικής σειράς «Η γενιά των 592 ευρώ» (Mega), ο παρουσιαστής του τηλεπαιχνιδιού "Quizdom The Show" (Alpha), ο δημιουργός της διαδικτυακής σειράς "Big Talk" (Netwix) και του comedy show Κ.Τ.Σ reloaded (YouTube). Έχει παρουσιάσει 2 μονολόγους stand-up comedy «Να Ένας Σοφός» και «Δες το Θετικό», έγραψε και συν-σκηνοθέτησε την επιθεώρηση «Τι ζούμε», είναι ιδρυτικό μέλος της ομάδας κωμικού αυτοσχεδιασμού «Κωμικό ΜΠΟΥΜ», ενώ από το 2015 είναι ένας από τους καλλιτεχνικούς διευθυντές του θεάτρου Άβατον και του Athens Comedy Festival.
Για να επικοινωνήσετε με τις Εκδόσεις Πρώτη Ύλη στείλτε e-mail στο: Αυτή η διεύθυνση ηλεκτρονικού ταχυδρομείου προστατεύεται από τους αυτοματισμούς αποστολέων ανεπιθύμητων μηνυμάτων. Χρειάζεται να ενεργοποιήσετε τη JavaScript για να μπορέσετε να τη δείτε.